JDF พุ่ง 9% รับกำไร Q1 โตทะลัก 6 เท่าตัว
JDF วิ่งแรง 9% ราคาแตะ 2.74 บาท รับกำไรไตรมาส 1/66 โตทะลัก 6 เท่าตัว แตะ 7.22 ล้านบาท จากปีก่อนกำไร 1.02 ล้านบาท หลังเศรษฐกิจฟื้นตัวต่อเนื่อง หนุนรายได้ขายเพิ่มขึ้น
JDF วิ่งแรง 9% รับกำไรไตรมาส 1/66 โตทะลัก 6 เท่าตัว หลังเศรษฐกิจฟื้นตัวต่อเนื่อง หนุนรายได้ขายเพิ่มขึ้น
10 พ.ค. 2566

ผู้สื่อข่าวรายงานว่า วันนี้ (10 พ.ค.66) ราคาหุ้นบริษัท เจดีฟู้ด จำกัด (มหาชน) หรือ JDF ล่าสุด ณ เวลา 10:11 น. อยู่ที่ระดับ 2.74 บาท บวก 0.24 บาท หรือ 9.10% สูงสุดที่ระดับ 2.84 บาท ต่ำสุดที่ระดับ 2.60 บาท ด้วยมูลค่าซื้อขาย 3.12 ล้านบาท

โดยราคาหุ้น JDF ปรับตัวขึ้น หลังรายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

โดยไตรมาส 1/66 บริษัทมีรายได้รวมเท่ากับ 145.41 ล้านบาท เพิ่มขึ้น 4.77% จากไตรมาส 1/65 มีรายได้รวม 138.79 ล้านบาท โดยเป็นการเติบโตจากตลาดภายในประเทศที่มีการเติบโตเพิ่มขึ้นอย่างเห็นได้ชัดเจน เศรษฐกิจไทยที่มีแนวโน้มขยายตัวอย่างต่อเนื่อง โดยมีปัจจัยสำคัญมาจากจำนวนนักท่องเที่ยวต่างชาติที่เพิ่มขึ้นสินค้าภายใต้ตราสินค้าของบริษัทมีรายได้ 16.45 ล้านบาท เพิ่มขึ้นร้อยละ 110.08 จากไตรมาสเดียวกันของปีที่ผ่านมา